**סתיו** (אוקטובר-דצמבר) - כוסברה, גזר, סלרי, פטרוזיליה, שומר, קישוא, מלפפון, אפונה, פול, תפוח אדמה, חסה, צנונית, לפת, קולורבי, בצלים ושום, מנגולד, תרד.  
**חורף** (ינואר-פברואר) - כוסברה, גזר, סלרי, פטרוזיליה, שומר, אפונה, תפוח אדמה, חסה, כרוב, כרובית, ברוקולי, צנונית, לפת, קולורבי, בצלים ושום, מנגולד, תרד, סלק.

**אביב** (מרץ-מאי) - אבטיח, דלעות, מלון, מלפפון, קישוא, שעועית, חציל, פלפל, עגבניה, תפוחי אדמה, חמניה, בזיליקום, צנונית, בצל ירוק, בטטה, במיה, סלק, תירס. כוסברה, פטרוזיליה, חסה, מנגולד, תרד ניוזילנדי - באזור עם צל.

**קיץ** (יוני-ספטמבר) - קישוא, שעועית, חציל, עגבניה, פלפל, חמניה, בזיליקום.

**טיפים לגידול לפי ירק**

מרווחי שתילה מומלצים- שימו לב כי כל זן הוא שונה ומרחקי השתילה שנכתבו הם כלליים. רצוי לבדוק עבור הזרעים/שתילים שקניתם איזה זן הם ולפיכך להחליט על מרווחי השתילה שלהם זה מזה.

הדלייה: הדלייה היא תמיכה לצמחים מטפסים.

שתילה או זריעה ישירה: את כל הצמחים ניתן לגדל מזריעה ישירה, אך בחלקם סיכויי ההצלחה נמוכים יותר.

| **שם הירק** | **מרווחי שתילה (ס"מ)** | **האם צריך הדלייה?** | **שתילה או זריעה ישירה?** | **קל לגידול?** | **הערות נוספות** |
| --- | --- | --- | --- | --- | --- |
| גזר | 5 | לא | זריעה | כן | לוקח זמן לנבוט - סבלנות! לאחר הנביטה יש לדלל, אם גדלים צפוף יפריעו לגדילה זה של זה. |
| כוסברה | 5 | לא | זריעה | כן | לוקח זמן לנבוט - סבלנות! בעונות החמות כדאי לגדל בצל.  טיפ: אפשר לזרוע גם תבלין זרעי כוסברה טריים מהמטבח |
| סלרי | 20 | לא | זריעה/שתילה | כן |  |
| פטרוזיליה | 5 | לא | זריעה | כן | לוקח זמן לנבוט - סבלנות! |
| שומר | 20 | לא | זריעה/שתילה | כן | טיפ: אפשר לזרוע גם תבלין זרעי שומר טרי מהמטבח |
| אבטיח | 100 | לא | זריעה/שתילה | לא | דורש הרבה מקום. עדיף לשתול באביב. |
| דלעות | 100 (תלוי בזן) | תלוי בזן | זריעה/שתילה | לא | דורש הרבה מקום. עדיף לשתול באביב. |
| מלון | 80 (תלוי בזן) | לא | זריעה/שתילה | כן | דורש הרבה מקום. עדיף לשתול באביב. |
| מלפפון | 40 | כן | זריעה/שתילה | כן | אם לא משתמשים בהדלייה יש לרווח ל-60 ס"מ. עדיף לשתול באביב. |
| קישוא | 60 | לא | זריעה/שתילה | כן | דורש הרבה מקום. עדיף לשתול באביב. |
| אפונה | 5 | כן | זריעה | כן | אפשר לאכול את הפירות עם התרמיל |
| שעועית | 5 | כן | זריעה | כן | אפשר לאכול את הפירות עם התרמיל |
| חציל | 60 | לא | שתילה | כן | אפשר גם לזרוע אך סיכויי ההצלחה יותר נמוכים. |
| עגבנייה | 40-60 (תלוי בזן) | כן | שתילה | כן | אפשר גם לזרוע אך סיכויי ההצלחה יותר נמוכים. בשביל מקסימום פרי יש לגזום בצורה נכונה. |
| פלפל | 40-60 (תלוי בזן) | לא | שתילה | כן | אפשר גם לזרוע אך סיכויי ההצלחה יותר נמוכים. |
| חסה | 20-40 (תלוי בזן) | לא | זריעה/שתילה | כן | בעונות החמות כדאי לגדל בצל. |
| בזיליקום | 20 | לא | זריעה/שתילה | כן |  |
| כרוב | 60 | לא | שתילה | לא | אפשר גם לזרוע אך סיכויי ההצלחה יותר נמוכים. דורש הרבה מקום. לאחר הקטיף אפשר להוריד את הצמח. |
| כרובית | 60 | לא | שתילה | לא | אפשר גם לזרוע אך סיכויי ההצלחה יותר נמוכים. דורש הרבה מקום. לאחר הקטיף אפשר להוריד את הצמח. |
| ברוקולי | 60 | לא | שתילה | לא | אפשר גם לזרוע אך סיכויי ההצלחה יותר נמוכים. דורש הרבה מקום. לאחר הקטיף יש להשאיר את הצמח שממשיך להצמיח 'מיני-ברוקולי'. |
| לפת | 15 | לא | זריעה | כן | אחר הנביטה יש לדלל, אם גדלים צפוף יפריעו לגדילה זה של זה. |
| צנון/צנונית | 10 | לא | זריעה | כן | אחר הנביטה יש לדלל, אם גדלים צפוף יפריעו לגדילה זה של זה. |
| קולורבי | 20 | לא | שתילה | כן | אפשר גם לזרוע אך סיכויי ההצלחה יותר נמוכים. |
| בצל ירוק | 5 | לא | שתילה | כן | אפשר לשים באדמה את חלקו התחתון של הבצל מהמטבח, החלק בעל השורשים. כשאתם קוטפים הורידו אותו לגובה 0 והוא יתחדש. |
| בצל | 10 | לא | שתילה | כן | אפשר לשים באדמה את חלקו התחתון של הבצל מהמטבח, החלק בעל השורשים. כשאתם קוטפים הורידו אותו לגובה 0 והוא יתחדש. |
| שום | 5 | לא | שתילה | כן | אפשר לשים באדמה שן שום מהמטבח. |
| כרישה | 10 | לא | שתילה | כן | אפשר לשים באדמה את חלקו התחתון של הכרישה מהמטבח, החלק בעל השורשים. כשאתם קוטפים הורידו אותה לגובה 0 והיא תתחדש. |
| עירית | 10 | לא | שתילה | כן | אפשר לגדל כרב שנתית. כשאתם קוטפים הורידו אותה לגובה 0 והיא תתחדש. |
| בטטה | 20 | לא | שתילת ייחור | כן | לשים בטטה בצנצנת מים ולחכות שתוציא גבעולים. לאחר מכן, ניתן להוריד את הגבעול עם פיסת קליפה של הבטטה ולשתול או לחילופין לשתול את הבטטה כולה באדמה. שימו לב, הבטטה גדלה מתחת לאדמה- הוציאה אותה בזהירות! |
| במיה | 60 | לא | זריעה/שתילה | כן | לאחר שהצמח בוגר, ניתן להוריד אותו לגובה 0 והבמיה תתחדש. |
| מנגולד | 20-40 (תלוי בזן) | לא | זריעה/שתילה | כן | בעונות החמות כדאי לגדל בצל. |
| תרד | 10-30 (תלוי בזן) | לא | זריעה/שתילה | כן | לזרעים לוקח זמן לנבוט - סבלנות! ניתן להשרות את הזרעים במים ללילה לפני הזריעה. |
| סלק | 20 | לא | זריעה/שתילה | כן | אפשר לזרוע אך סיכויי ההצלחה יותר נמוכים. ניתן לאכול גם את עלי הסלק, ולא רק את השורש. |
| תירס | 5 | לא | זריעה | כן | דורש הרבה מקום. כדאי לשתול הרבה וצפוף בכדי שיאביקו זה את זה ויווצרו פירות. |